ACCES GRATUIT

In iulie va avea loc prima extragere lunara in cadrul Loteriei bonurilor fiscale, conform legislatiei in vigoare in prezent. Apoi, in fiecare luna va fi organizata o noua extragere pentru luna precedenta. Din articol puteti afla in ce date vor avea loc, mai exact, extragerile lunare pana la finele acestui an si in ce perioade vor putea fi depuse la Fisc bonurile castigatoare.

Articolul continuă mai jos

Prima extragere lunara din 2015 la Loteria bonurilor fiscale a fost stabilita pentru iulie, dupa cum prevede Ordonanta Guvernului nr. 10/2015, iar la aceasta vor participa bonurile fiscale emise in iunie. Din moment ce actul normativ stabileste ca extragerile au loc in prima duminica dupa data de 15 a fiecarei luni, putem calcula usor in ce zile se vor desfasura efectiv acestea, dar si perioadele in care se pot depune bonurile castigatoare.

De exemplu, extragerea de luna viitoare va avea loc pe 19 iulie si bonurile castigatoare vor putea fi depuse la orice unitate teritoriala a Agentiei Nationale de Administrare Fiscala (ANAF) in intervalul 20 iulie - 18 august.

Iata cum arata calendarul extragerilor lunare pentru anul 2015:

Luna: Participa bonurile fiscale emise in perioada: Data extragerii: Perioada de revendicare a premiului: Data pana la care se acorda premiul: Iulie 1-30 iunie 19 iulie 20 iulie - 18 august 17 octombrie August 1-31 iulie 16 august 17 august - 15 septembrie 14 noiembrie Septembrie 1-31 august 20 septembrie 21 septembrie - 20 octombrie 19 decembrie Octombrie 1-30 septembrie 18 octombrie 19 octombrie - 17 noiembrie 16 ianuarie 2016 Noiembrie 1-31 octombrie 22 noiembrie 23 noiembrie - 22 decembrie 20 februarie 2016 Decembrie 1-30 noiembrie 20 decembrie 21 decembrie - 19 ianuarie 2016 19 martie 2016

In afara de extragerile lunare, OG nr. 10/2015 prevede ca autoritatile pot decide si organizarea de extrageri ocazionale: cand sunt sarbatori legale, cand la extragerile lunare nu exista castigatori doua luni la rand, precum si in alte situatii stabilite prin ordin al ministrului finantelor publice. Prima extragere ocazionala a avut loc pe 13 aprilie, cu ocazia Pastelui.

Loteria bonurilor fiscale -- care este o masura pentru combaterea evaziunii fiscale -- consta in extragerea aleatorie de numere in vederea acordarii de premii in bani pentru persoanele fizice care detin bonuri fiscale ce atesta cumpararea de bunuri sau servicii pe teritoriul Romaniei.

Extragerea aleatorie de numere se face in felul urmator:

un numar cuprins intre 1 si 999 inclusiv, care reprezinta valoarea totala a bonului fiscal (fara subdiviziunile leului), inclusiv taxa pe valoarea adaugata. Acesta rezulta in urma extragerii succesive a trei serii de cifre cuprinse intre 0 si 9; si

(fara subdiviziunile leului), inclusiv taxa pe valoarea adaugata. Acesta rezulta in urma extragerii succesive a trei serii de cifre cuprinse intre 0 si 9; si un numar care reprezinta ziua emiterii bonului fiscal (aferenta lunii sau intervalului calendaristic, dupa caz, pentru care se organizeaza extragerea).

Pentru revendicarea premiului, persoanele fizice au la dispozitie 30 de zile de la data extragerii pentru a depune la Fisc bonul fiscal castigator (original), o copie a actului de identitate/pasaportului si o cerere de revendicare. In fine, banii sunt virati in contul castigatorului/castigatorilor in cel mult 60 de zile de la expirarea termenului de revendicare.

Pentru a fi considerat castigator, un bon fiscal trebuie sa indeplineasca in mod cumulativ urmatoarele conditii:

sa fie emis de un aparat de marcat electronic fiscal;

sa fie lizibile toate informatiile obligatorii (asa cum sunt prevazute de Ordonanta de urgenta a Guvernului nr. 28/1999);

sa aiba valoarea totala in lei egala cu valoarea extrasa;

sa fie emis in ziua extrasa;

sa nu aiba mentionat niciun cod de inregistrare fiscala al cumparatorului.

Atentie! Premiul fiecarei extrageri este impartit la numarul de bonuri castigatoare. Asta inseamna ca valoarea castigatoare a bonului fiscal este stabilita dupa ce sunt centralizate toate bonurile depuse in termenul legal de revendicare.

Vor fi cel mult 100 de castigatori la fiecare extragere

La fiecare extragere din cadrul Loteriei bonurilor fiscale vor putea sa existe doar 100 de castigatori, potrivit unor modificari adoptate recent de parlamentari la OG nr. 10/2015.

Masura a fost luata dupa ce, cu ocazia extragerii ocazionale de Paste, au fost depuse peste 18.000 de cereri de revendicare a premiului de un milion de lei. In acest fel, considera parlamentarii, castigurile individuale vor avea un nivel rezonabil si popularitatea Loteriei va fi mentinuta.

"Avand in vedere faptul ca varianta actuala de desemnare a castigatorilor la Loteria bonurilor fiscale nu asigura predicitibilitate in ceea ce priveste numarul de castigatori, pentru a asigura castiguri individuale la un nivel rezonabil si stimulativ, astfel incat popularitatea Loteriei sa fie mentinuta, se impune limitarea numarului de premii care pot fi acordate", au motivat deputatii.

Prin urmare, atunci cand se vor inregistra mai mult de 100 de bonuri castigatoare, autoritatile vor extrage aleatoriu doar 100 dintre ele.

Modificarile au fost adoptate prin vot final, de catre Camera Deputatilor, la finele lunii mai. In momentul de fata, proiectul de lege a fost trimis pentru promulgare la presedintele tarii. Astea inseamna ca, pentru a se aplica, actul mai trebuie apoi doar sa fie publicat in Monitorul Oficial.

Nota: AvocatNet.ro si Facturis au lansat recent o aplicatie gratuita care ii anunta pe utilizatori daca se numara printre castigatorii Loteriei bonurilor fiscale. Mai multe informatii despre aceasta gasiti aici.